turjo4nis/wikipedia-bn-dump-20250701 huggingface dataset:
লিয়ন কুপার

লিয়ন ন্যাথান কুপার (জন্ম: ২৮শে ফেব্রুয়ারি, ১৯৩০) মার্কিন পদার্থবিজ্ঞানী। তিনি ১৯৭২ সালে জন বারডিন এবং জন রবার্ট শ্রিফারের সাথে যৌথভাবে পদার্থবিজ্ঞানে নোবেল পুরস্কার লাভ করেন। ২০-এর দশকে অতিপরিবাহিতা বিষয়ে গুরুত্বপূর্ণ বিসিএস তত্ত্ব প্রদানের জন্য তারা এ পুরস্কার পেয়েছিলেন। এই তিনজনের নামের আদ্যক্ষর দিয়েই বিসিএস তত্ত্ব নামটি রাখা হয়েছে। কুপার ইলেকট্রন যুগল ধারণাটির নামকরণ করা হয়েছে তার নামানুসারে। বর্তমানে তিনি ব্রাউন বিশ্ববিদ্যালয়ের অধ্যাপক হিসেবে কর্মরত আছেন।

মধ্য নাম 
নোবেল পুরস্কারের অফিসিয়াল ওয়েবসাইটসহ অনেক প্রকাশনাতেই কুপারের পূর্ণ নাম লেখা হয়েছে "লিয়ন নেইল কুপার" । সে হিসেবে তার মধ্য নাম হচ্ছে নেইল। প্রকৃতপক্ষে, কুপারের মধ্য নামের সংক্ষেপ হিসেবে ব্যবহৃত এন অক্ষরটি নেইলের সংক্ষিপ্তরূপ নয়, বরং এ দ্বারা অন্য কিছু বোঝায়। তার পূর্ণ নামের সঠিক বানান হচ্ছে, "লিয়ন এন কুপার" । ইংরেজিতে এই এন-এর পরে কোন ডট-ও নেই। তার পারিবারিক সূত্রে জানা গেছে, "এন" দ্বারা আসলে একটা নামকে বোঝায়, আর সেই নামটি হচ্ছে ন্যাথান।

বহিঃসংযোগ 
 Leon Neil Cooper
 Cooper's work at Brown University
 Critical Review evaluations of Professor Cooper

১৯৩০-এ জন্ম
জীবিত ব্যক্তি
মার্কিন পদার্থবিজ্ঞানী
মার্কিন নোবেল বিজয়ী
কলাম্বিয়া বিশ্ববিদ্যালয়ের প্রাক্তন শিক্ষার্থী
নোবেল বিজয়ী পদার্থবিজ্ঞানী
ব্রাউন বিশ্ববিদ্যালয়ের শিক্ষক
অতিপরিবাহিতা
আমেরিকান ফিজিক্যাল সোসাইটির বিশিষ্ট সভ্য
পদার্থবিজ্ঞানে কমস্টক প্রাইজ বিজয়ী
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নিউ ইয়র্ক (অঙ্গরাজ্য)-এর বিজ্ঞানী
জন রবার্ট শ্রিফার

জন রবার্ট শ্রিফার (৩১ মে ১৯৩১–২৭ মে ২০১৯) একজন মার্কিন পদার্থবিজ্ঞানী। তিনি ১৯৭২ সালে জন বারডিন এবং লিয়ন এন কুপারের সাথে যৌথভাবে পদার্থবিজ্ঞানে নোবেল পুরস্কার লাভ করেন। অতিপরিবাহিতা বিষয়ে বিসিএস তত্ত্ব প্রদানের জন্য তাদেরকে এ পুরস্কার দেয়া হয়েছিল। তত্ত্বটির নামকরণ করা হয়েছে এই তিনজনের নামের আদ্যক্ষরের মাধ্যমে।

জীবনী

বহিঃসংযোগ 
 John Robert Schrieffer
 Nobel bio
 জন রবার্ট শ্রিফারের সচিত্র জীবনী - জিওসিটিস।

তথ্যসূত্র 

১৯৩১-এ জন্ম
২০১৯-এ মৃত্যু
মার্কিন পদার্থবিজ্ঞানী
নোবেল বিজয়ী পদার্থবিজ্ঞানী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
পেনসিলভেনিয়া বিশ্ববিদ্যালয়ের শিক্ষক
ইউনিভার্সিটি অফ ইলিনয় অ্যট আর্বানা শ্যাম্পেনের অনুষদ
ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
মার্কিন নোবেল বিজয়ী
ক্যালিফোর্নিয়া বিশ্ববিদ্যালয়, সান্তা বারবারার শিক্ষক
ন্যাশনাল মেডেল অফ সাইন্স বিজয়ী
পদার্থবিজ্ঞানে কমস্টক প্রাইজ বিজয়ী
জার্মান বংশোদ্ভূত মার্কিন ব্যক্তি
আমেরিকান ফিজিক্যাল সোসাইটির বিশিষ্ট সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
রুশ বিজ্ঞান অ্যাকাডেমির বিদেশী সদস্য
ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বার্মিংহাম বিশ্ববিদ্যালয়ের শিক্ষক
২০শ শতাব্দীর মার্কিন পদার্থবিজ্ঞানী
নিউ ইয়র্ক (অঙ্গরাজ্য)-এর বিজ্ঞানী
মার্কিন ফিলোসফিক্যাল সোসাইটির সদস্য
অলিভার ই. বাকলি ঘনপদার্থবিজ্ঞান পুরস্কার বিজয়ী
স্ট্যান পিয়ারসন

স্ট্যানলি ক্লেয়ার পিয়ারসন (১১ জানুয়ারি ১৯১৯ - ২০ ফেব্রুয়ারি ১৯৯৭) ছিলেন একজন ইংরেজ ফুটবল খেলোয়াড়। তিনি স্যালফোর্ডে জন্মগ্রহণ করেছিলেন। ১৯৩৫ সালের ডিসেম্বরে অপেশাদার খেলোয়াড় হিসেবে তিনি ম্যানচেস্টার ইউনাইটেড ক্লাবে যোগ দেন এবং ১৯৩৭ সালের মে মাসে মূল পেশাদার দলে সামিল হন। মূলদলে তার প্রথম খেলা খেলেন ১৯৩৭ সালে চেস্টারফিল্ডের বিপক্ষে। দ্বিতীয় বিশ্বযুদ্ধ তার খেলা থামিয়ে দেয় এবং তিনি ২য়/৪র্থ ল্যাঙ্কাশায়ারে যোগ দেন। যুদ্ধের পর তিনি খেলায় ফিরে আসেন এবং ১৯৪৮ সালে এফএ কাপ ও ১৯৫২ সালে লীগ শিরোপা জিততে ম্যানচেস্টার ইউনাইটেডকে সাহায্য করেন। ১৯৫৩ সালে তিনি ইউনাইটেডের পক্ষে খেলা থেকে অবসর গ্রহণ করেন। এসময়ে তিনি ইউনাইটেড ক্যারিয়ারে ৩৪৩ খেলায় ১৪৮টি গোল করেছেন যা ক্লাবের ইতিহাসে নবম সর্বোচ্চ গোলদাতা হিসেবে তাকে অধিষ্ঠিত করেছে। রুড ভান নিস্তেলরয়ের তুলনায় তিনি মাত্র ২টি গোল কম করেছেন।

তিনি পরবর্তীতে বারি ক্লাবে যোগ দেন এবং প্রতি দুই খেলায় গড়ে একটিরও বেশি গোল করেন। ১৯৫৭ সাল থেকে ১৯৫৯ সাল পর্যন্ত তিনি চেস্টার সিটি ক্লাবে খেলেন এবং এখান থেকেই অবসর নেন। ৪০ বছর বয়সেও ফুটবল লীগে খেলেছেন।

অবসর নেয়ার পর তিনি চেস্টার সিটির ম্যানেজারের দায়িত্ব নেন। দুর্ভাগ্যক্রমে খেলার ফলাফল খুব একটা ভাল হয়নি এবং ১৯৬১ সালের নভেম্বরে লীগের বাইরের দল মরেক্যাম্বের সাথে খেলায় ১-০ গোলে হারার পর তাকে বরখাস্ত করা হয়।

তথ্যসূত্র

বহিঃসংযোগ 
Short biography on official Manchester United website

১৯১৯-এ জন্ম
১৯৯৭-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
চেস্টার সিটি ম্যানেজার
ইংরেজ ফুটবল ম্যানেজার
বুরি ফুটবল ক্লাবের খেলোয়াড়
চেস্টার সিটি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের আন্তর্জাতিক ফুটবলার
দ্বিতীয় বিশ্বযুদ্ধে ব্রিটিশ সেনা কর্মকর্তা
২০শ শতাব্দীর ইংরেজ পুরুষ ক্রীড়াবিদ
চার্লি মিটেন

চার্লি মিটেন (জানুয়ারি ১৭, ১৯২১ – জানুয়ারি ২, ২০০২) ছিলেন একজন ইংরেজ ফুটবল খেলোয়াড়। তিনি ম্যানচেস্টার ইউনাইটেড ক্লাবে যুব ও পেশাদার পর্যায়ে খেলেছিলেন। ১৯৩৬ সালে তিনি ম্যানচেস্টার ইউনাইটেড দলের সাথে চুক্তি করেন, তবে দ্বিতীয় বিশ্বযুদ্ধের কারণে দলের পক্ষে তিনি প্রথম খেলেন ১৯৪৬ সালে। মিটেন ছিলেন কুশলী উইঙ্গার এবং তিনি ম্যাট বাজবির প্রারম্ভিক বছরগুলোতে খেলেছিলেন। ১৯৪৮ সালে এফএ কাপ জেতায় তার অবদান ছিল। তিনি ইউনাইটেড ক্যারিয়ারে ৬১টি গোল করেছেন।

১৯৫০ সালে কলম্বিয়ার ধনী ব্যবসায়ী বোগোটার ইন্ডিপেন্ডিয়েন্তে সান্তা ফি ক্লাবের পক্ষে খেলার জন্য চার্লি মিটেনকে রাজী করান। এর ফলে তিনি অঢেল টাকার মালিক হন এবং "দ্য বোগোটা ব্যান্ডিট" ডাকনাম পান। কিছুদিন পর ক্লাবের অর্থ কমে গেলে তিনি আবার ইংল্যান্ড চলে আসেন। স্পেনের রিয়াল মাদ্রিদ ক্লাব আরো বেশি অর্থের প্রস্তাব দিলেও স্ত্রীর কাছাঁকাছি থাকার জন্য তিনি সেই প্রস্তাব প্রত্যাখ্যান করেন। ইংল্যান্ডে ফিরলেও তিনি তখন পর্যন্ত ম্যানচেস্টার ইউনাইটেড ক্লাবের বৈধ খেলোয়াড় ছিলেন এবং ম্যাট বাজবি তাকে ছয়মাস নিষিদ্ধ ঘোষণা করেন। পরে তাকে ফুলহ্যামের কাছে বিক্রি করা হয়।

খেলোয়াড়ী জীবনের পর তিনি ম্যানেজারের দায়িত্ব পালন শুরু করেন। তিনি ম্যান্সফিল্ড টাউন টাউন ও নিউকাসল ইউনাইটেড দলের ম্যানেজার ছিলেন।

তথ্যসূত্র 

১৯২১-এ জন্ম
২০০২-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ইংরেজ ফুটবল ম্যনেজার
ফুলহ্যাম ফুটবল ক্লাবের খেলোয়াড়
লন্ডন একাদশের খেলোয়াড়
ম্যান্সফিল্ড টাউন ফুটবল ক্লাবের খেলোয়াড়
সাউদাম্পটন ফুটবল ক্লাবের যুদ্ধকালীন অতিথি খেলোয়াড়
ইংরেজ ফুটবল লিগের খেলোয়াড়
ইংরেজ ফুটবল ম্যানেজার
দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
লিও এসাকি

লিও এসাকি (জন্ম: ১২ই মার্চ, ১৯২৫) একজন জাপানী পদার্থবিজ্ঞানী। তিনি ১৯৭৩ সালে কোয়ান্টাম টানেলিং আবিষ্কারের জন্য ইভার ইয়ায়েভার এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এই ঘটনার সুযোগ ব্যবহার করে তিনি এসাকি ডায়োড উদ্ভাবন করেন যার জন্য তিনি বিশেষ পরিচিতি পেয়েছেন। এই উদ্ভাবনের গবেষণা তিনি করেছিলেন "টোকিও সুশিন কিওগো" (বর্তমানে সনি) নামক কোম্পানি কর্মরত থাকাকালীন সময়ে। এছাড়া আইবিএম-এ চাকরিরত থাকার সময় তিনি অর্ধপরিবাহী অতিকেলাস উন্নয়নে বিশেষ অবদান রাখেন।

ইংরেজিতে অনূদিত বই 
 Large scale integrated circuits technology : state of the art and prospects : proceedings of the NATO Advanced Study Institute on "Large Scale Integrated Circuits Technology: State of the Art and Prospects," Erice, Italy, July 15-27, 1981 / edited by Leo Esaki and Giovanni Soncini(1982)
 Highlights in condensed matter physics and future prospects / edited by Leo Esaki(1991)

তথ্যসূত্র

বহিঃসংযোগ 
 Leo Esaki - Biography. Retrieved Aug. 5, 2003 from http://www.nobel.se/physics/laureates/1973/esaki-bio.html 
 IBM record
 IEEE History Center - Leo Esaki. Retrieved Aug. 5, 2003 from https://web.archive.org/web/20060623213052/http://www.ieee.org/organizations/history_center/legacies/esaki.html
 Sony History - The Esaki Diode. Retrieved Aug. 5, 2003 from https://web.archive.org/web/20030804052243/http://www.sony.net/Fun/SH/1-7/h5.html
 Freeview video 'An Interview with Leo Esaki' by the Vega Science Trust
 Leo Esaki - General Director of Tsukuba International Congress Center 

নোবেল বিজয়ী পদার্থবিজ্ঞানী
জাপানি নোবেল বিজয়ী
আইইইই মেডেল অব অনার বিজয়ী
কিয়োটো বিশ্ববিদ্যালয়ের অনুষদ
জাপান পুরস্কার বিজয়ী
আইবিএম-এর ফেলো
অর্ধপরিবাহী পদার্থবিজ্ঞানী
জাপানি পদার্থবিজ্ঞানী
১৯২৫-এ জন্ম
জীবিত ব্যক্তি
রুশ বিজ্ঞান অ্যাকাডেমির বিদেশী সদস্য
আমেরিকান ফিজিক্যাল সোসাইটির বিশিষ্ট সভ্য
টোকিও বিশ্ববিদ্যালয়ের প্রাক্তন শিক্ষার্থী
ইভার ইয়্যাভার

ইভার ইয়্যাভার (জন্ম: ৫ই এপ্রিল, ১৯২৯) একজন নরওয়েজীয়-মার্কিন পদার্থবিজ্ঞানী। তিনি ১৯৭৩ সালে লিও এসাকি এবং ব্রায়ান ডেভিড জোসেফসনের সাথে যৌথভাবে পদার্থবিজ্ঞানে নোবেল পুরস্কার লাভ করেন। এসাকি এবং তার গবেষণাকর্মের বিষয় ছিল কঠিন-অবস্থা পদার্থবিজ্ঞান। অতিপরিবাহীতে ইলেকট্রন সুড়ঙ্গকরণ ঘটনা আবিষ্কার এবং এর উন্নয়ন ঘটানোর ক্ষেত্রেই তিনি মূল অবদান রেখেছেন।

তথ্যসূত্র

বহিঃসংযোগ 
 Bio Nobel laureate website
 Ivar Giaever's home page at Rensselaer Polytechnic Institute
 University of Oslo website about Ivar Giaever
 Applied Biophysics Website

১৯২৯-এ জন্ম
জীবিত ব্যক্তি
নরওয়েজীয় পদার্থবিজ্ঞানী
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
নোবেল বিজয়ী পদার্থবিজ্ঞানী
মার্কিন নাস্তিক
মার্কিন নোবেল বিজয়ী
নরওয়েজীয় নোবেল বিজয়ী
অতিপরিবাহিতা
মার্কিন যুক্তরাষ্ট্রে নরওয়েজীয় অভিবাসী
বার্গেনের ব্যক্তি
নরওয়েজীয় নাস্তিক
অর্ধপরিবাহী পদার্থবিজ্ঞানী
মার্কিন প্রাণ-পদার্থবিজ্ঞানী
আমেরিকান ফিজিক্যাল সোসাইটির বিশিষ্ট সভ্য
অলিভার ই. বাকলি ঘনপদার্থবিজ্ঞান পুরস্কার বিজয়ী
ব্রায়ান ডেভিড জোসেফসন

ব্রায়ান ডেভিড জোসেফসন (জন্ম: ৪ঠা জানুয়ারি, ১৯৪০) ওয়েল্‌শের পদার্থবিজ্ঞানী। মাত্র ২২ বছর বয়সে স্নাতক শ্রেণীর ছাত্র থাকার সময় তিনি জোসেফসন ক্রিয়া আবিষ্কার করেন যার জন্য তাকে ১৯৭৩ সালে পদার্থবিজ্ঞানে নোবেল পুরস্কার দেয়া হয়। তার সাথে যৌথভাবে এই পুরস্কার পেয়েছিলেন লিও এসাকি এবং ইভার ইয়্যাভার। ২০০৭ সাল থেকে তিনি কেমব্রিজ বিশ্ববিদ্যালয়ের অবসরপ্রাপ্ত অধ্যাপক হিসেবে কর্মরত আছেন। এখানে তিনি ঘনীভূত পদার্থ গবেষণা গ্রুপের অধীনে মন-পদার্থ একীকরণ প্রকল্পে কাজ করেন।

তথ্যসূত্র

বহিঃসংযোগ 
 Brian Josephson's home page - Mind-Matter Unification project
 Josephson, Brian D. Biography by Britannica
 "Brian Josephson Eight Years Later" by Philip Anderson, Physics Today, November 1970. Anderson's account (he taught the graduate course in solid-state/many-body theory in which Josephson was a student) of Josephson's discovery.

১৯৪০-এ জন্ম
ট্রিনিটি কলেজ, কেমব্রিজের প্রাক্তন শিক্ষার্থী
ট্রিনিটি কলেজ, কেমব্রিজের অনুষদ
ব্রিটিশ ইহুদি
ইহুদি বিজ্ঞানী
জীবিত ব্যক্তি
নোবেল বিজয়ী পদার্থবিজ্ঞানী
অতিপরিবাহিতা
ওয়েল্‌শীয় পদার্থবিজ্ঞানী
ব্রিটিশ পদার্থবিজ্ঞানী
ব্রিটিশ নোবেল বিজয়ী
এলিয়ট ক্রেসন পদক বিজয়ী
ফ্যারাডে পদক বিজয়ী
রয়েল সোসাইটির সভ্য
মার্টিন রাইল

স্যার মার্টিন রাইল (২৭শে সেপ্টেম্বর, ১৯১৮ - ১৪ই অক্টোবর, ১৯৮৪) একজন ব্রিটিশ রেডিও জ্যোতির্বিজ্ঞানী যিনি আধুনিক দূরবীক্ষণ যন্ত্র ব্যবস্থার বৈপ্লবিক উন্নয়ন ঘটিয়েছিলেন। তার এই উন্নত উদ্ভাবনের নাম অ্যাপার্চার সংশ্লেষণ। এই ব্যবস্থা ব্যবহার করে তিনি দুর্বল রেডিও উৎস থেকে প্রাপ্ত সংকেত নির্ভুলতার সাথে সনাক্ত করেন এবং এর চিত্র গ্রহণ করেন। রাইল এবং অ্যান্টনি হিউইশ যৌথভাবে রেডিও জ্যোতির্বিজ্ঞান বিষয়ক গবেষণা জন্য ১৯৭৪ সালে পদার্থবিজ্ঞানে নোবেল পুরস্কার লাভ করেন।

জীবনী

গবেষণাকর্ম

পুরস্কার ও সম্মাননা 
 হিউস পদক (১৯৫৪)
 রয়েল অ্যাস্ট্রোনমিক্যাল সোসাইটির স্বর্ণ পদক (১৯৬৪)
 হেনরি ড্র্যাপার পদক (১৯৬৫)
 রয়েল পদক (১৯৭৩)
 ব্রুস পদক (১৯৭৪)
 পদার্থবিজ্ঞানে নোবেল পুরস্কার (১৯৭৪)
তার নামে নামাঙ্কিত
 রাইল দূরবীক্ষণ যন্ত্র - মুলার্ড রেডিও জ্যোতির্বিজ্ঞান মানমন্দির

আরও দেখুন 
 জ্যোতির্বিজ্ঞানের গ্রিশাম অধ্যাপক
 জোসেলিন বেল বার্নেল

তথ্যসূত্র

বহিঃসংযোগ 
 About Sir Martin Ryle
 Press release about Martin Ryle's Nobel Prize. 

১৯১৮-এ জন্ম
১৯৮৪-এ মৃত্যু
অক্সফোর্ড বিশ্ববিদ্যালয়ের প্রাক্তন শিক্ষার্থী
ট্রিনিটি কলেজ, কেমব্রিজের প্রাক্তন শিক্ষার্থী
ব্রিটিশ জ্যোতির্বিজ্ঞানী
ব্রিটিশ পদার্থবিজ্ঞানী
নোবেল বিজয়ী পদার্থবিজ্ঞানী
ব্রিটিশ নোবেল বিজয়ী
ইংরেজ নোবেল বিজয়ী
ব্রাইটনের ব্যক্তিত্ব
ক্রাইস্ট চার্চ, অক্সফোর্ডের প্রাক্তন শিক্ষার্থী
ইংরেজ পদার্থবিজ্ঞানী
নাইটস ব্যাচেলর
রয়েল পদক বিজয়ী
রয়েল সোসাইটির সভ্য
বেতার জ্যোতির্বিজ্ঞানী
ইংরেজ

ইংরেজ হল একটি জাতি গোষ্ঠীর নাম যারা ইংল্যান্ডে বাস করে। ইংরেজরা ইংরেজি ভাষায় কথা বলে। প্রাক-মধ্যযুগ ইংরেজ জাতি উত্তরণ হয়। তখন পুরাতন ইংরেজিতে তাদেরকে Angelcynn হিসাবে বলা হয়েছে যার অর্থ ‘ এ্যাঙ্গেলদের পরিবার’। শব্দটি এসেছে একটি প্রাচীন জার্মান এ্যাঙ্গেল জাতির নাম থেকে যারা ৫ম শতকে জার্মানি থেকে ইংল্যান্ডে অভিবাসন নিয়েছিল। ইংল্যান্ড যুক্তরাজ্যের একটি দেশ।

ঐতিহাসিকভাবে, ইংরেজরা বেশ কয়েকটি জাতির উত্তরসূরীর- ব্রিটন এবং কিছু জার্মান উপজাতি যারা রোমানরা চলে যাওয়ার পর ব্রিটেনে বসবাস শুরু করে। যাদের মধ্যে উল্লেখযোগ্য ছিল, এ্যাঙ্গেল, স্যাক্সন, জুট এবং ফ্রিসিয়ান। সম্মিলিতভাবে যাদেরকে এ্যাংলো-স্যাক্সন বলা হয়। প্রথমে এই এ্যাংলো-স্যাক্সন জাতি ও পরে নরম্যান, ডেন ও অন্যান্যরা মিলে ইংল্যান্ড (প্রাচীন ইংরেজিতে ইংলাল্যান্ড) প্রতিষ্ঠা করে।

ইউনিয়ন এ্যাক্ট ১৭০৭ অনুসারে, ব্রিটিশ রাজত্ব গ্রেট ব্রিটেন কর্তৃক অধিকৃত হয়। কালক্রমে ইংরেজ সংস্কৃতি গ্রেট ব্রিটেনের সাংস্কৃতির সাথে একিভূত হয়ে যায়। বর্তমানে অনেক ইংরেজের পূর্বপুরুষ গ্রেট ব্রিটেনের অন্য অঞ্চল থেকে এসেছে। আবার অনেকে এসেছে ইউরোপের অন্যান্য দেশ বা কমনওয়েলথ ভূক্ত দেশ থেকে। ইংরেজরা পৃথিবীতে ইংরেজি ভাষা, ওয়েস্ট মিনিস্টার পদ্ধতি, সাধারণ আইন বিভিন্ন জনপ্রিয় খেলা যেমন ক্রিকেট, ফুটবল, রাগবি লীগ, ইউনিয়ন রাগবি ইত্যাদি প্রচলন করে। এছাড়াও ব্রিটিশ ঔপনিবেশিক শাসনামলে অনেক ইংরেজ সংস্কৃতি পৃথিবীর বিভিন্ন স্থানে ছড়িয়ে পড়েছিল।

তথ্যসূত্র 

 
ইংল্যান্ড
জাতীয়তাসূচক নাম
যুক্তরাজ্যের জাতিগোষ্ঠী

en:English
জেমস কোবার্ন

তৃতীয় জেমস হ্যারিসন কোবার্ন (; ৩১শে আগস্ট, ১৯২৮ - ১৮ই নভেম্বর, ২০০২) ছিলেন একজন মার্কিন চলচ্চিত্র অভিনেতা। তিনি সত্তরের অধিক চলচ্চিত্রে অভিনয় করেছেন এবং শতাধিক টেলিভিশন নাটকে অভিনয় করেছেন। ১৯৯৯ সালে অ্যাফ্লিকশন চলচ্চিত্রে গ্লেন হোয়াইটহাউজ চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার জয় করেন।

তার অভিনীত উল্লেখযোগ্য চলচ্চিত্রসমূহ হল দ্য ম্যাগনিফিসেন্ট সেভেন, হেল ইজ ফর হিরোজ, দ্য গ্রেট এসকেপ, চেরাড, আওয়ার ম্যান ফ্লিন্ট, ইন লাইক ফ্লিন্ট, ডাক, ইউ সাকার!, প্যাট গেরেট অ্যান্ড বিলি দ্য কিড, এবং ক্রস অব আয়রন। কোবার্ন পিক্সার ফিল্মসের মনস্টার্স ইনকর্পোরেশন ছবিতে মিস্টার ওয়াটারনুজ চরিত্রে কণ্ঠ দেন।

তথ্যসূত্র

বহিঃসংযোগ 

 
 
 
 

১৯২৮-এ জন্ম
২০০২-এ মৃত্যু
২০শ শতাব্দীর মার্কিন অভিনেতা
ওয়েস্টউড ভিলেজ মেমোরিয়াল পার্ক সেমেটারিতে সমাহিত
নেব্রাস্কার অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
সুয়েডীয় বংশোদ্ভূত মার্কিন ব্যক্তি
স্ক্যান্ডিনেভীয় বংশোদ্ভূত মার্কিন ব্যক্তি
ক্যালিফোর্নিয়া বিশ্ববিদ্যালয়, লস অ্যাঞ্জেলেসের প্রাক্তন শিক্ষার্থী
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
২১শ শতাব্দীর মার্কিন অভিনেতা
স্কটিশ-আইরিশ বংশোদ্ভূত মার্কিন ব্যক্তি
বেভারলি হিল্‌স, ক্যালিফোর্নিয়ার অভিনেতা
সাইট অ্যান্ড সাউন্ড

সাইট অ্যান্ড সাউন্ড ব্রিটেনের চলচ্চিত্র বিষয়ক মাসিক সাময়িকী। ব্রিটিশ ফিল্ম ইনস্টিটিউট এই সাময়িকীটি প্রকাশ করে। ইন্ডিপেন্ডেন্ট সংবাদপত্র এই সাময়িকী সম্বন্ধে বলেছে, "highbrow but accessible"

গত ২৫ বছরের সেরা ১০ চলচ্চিত্র 
সাইট অ্যান্ড সাউন্ড সাময়িকী গত ২৫ বছরে পৃথিবীর সেরা ১০ চলচ্চিত্রের একটি তালিকা প্রকাশ করেছে।
০১| অ্যাপোক্যালিপ্‌স নাও (১৯৭৯)
০২| রেইজিং বুল (১৯৮০)
০৩| ফ্যানি অ্যান্ড আলেকজান্ডার (১৯৮২)
০৪| গুডফেলাস (১৯৯০)
০৫| ব্লু ভেলভেট (১৯৮৬)
০৬| ডু দ্য রাইট থিং (১৯৮৯)
০৭| ব্লেড রানার (১৯৮২)
০৮| চাংকিং এক্সপ্রেস (১৯৯৪)
০৯| ডিস্ট্যান্ট ভয়েসেস, স্টিল লিভ্‌স (১৯৮৮)
১০| ওয়ান্‌স আপোন আ টাইম ইন অ্যামেরিকা (১৯৮৪) (যৌথভাবে)
১০| ই ই: আ ওয়ান অ্যান্ড আ টু (১৯৯৯) (যৌথভাবে)

বহিঃসংযোগ 
 Official website

ব্রিটিশ চলচ্চিত্র সাময়িকী
ব্রিটিশ ফিল্ম ইনস্টিটিউট
যুক্তরাজ্যের মাসিক ম্যাগাজিন
লন্ডনের ম্যাগাজিন
ডব্লিউ অ্যান্ড্রু রবিনসন

ডব্লিউ অ্যান্ড্রু রবিনসন (জন্ম: ১৯৫৭) একজন ব্রিটিশ লেখক এবং প্রাক্তন সংবাদপত্র সম্পাদক।

নির্বাচিত রচনাবলী 
 The Coasts of India
 Maharaja: The Spectaular Heritage of Princely India
 Satyajit Ray: The Inner Eye
 The Art of Rabindranath Tagore
 The Shape of the World
 Earth Shock: Hurricanes, Volcanoes, Earthquakes, Tornadoes & Other Forces of Nature
 Rabindranath Tagore: The Myriad-minded Man
 Rabindranath Tagore: An Anthology
 Selected Letters of Rabindranath Tagore
 The Story of Writing: Alphabets, Hieroglyphs and Pictograms
 The Man Who Deciphered Linear B: The Story of Michael Ventris
 Lost Languages: The Enigma of the World's Great Undeciphered Scripts
 Satyajit Ray, The Inner Eye: The Biography of a Master Film-Maker
 Satyajit Ray: A Vision of Cinema
 Einstein: A Hundred Years of Relativity
 The Last Man Who Knew Everything: Thomas Young, The Anonymous Polymath Who Proved Newton Wrong, Explained How We See, Cured the Sick, and Deciphered the Rosetta Stone, Among Other Feats of Genius

বহিঃসংযোগ 
 Andrew Robinson website
 Alibris list of books

১৯৫৭-এ জন্ম
জীবিত ব্যক্তি
ব্রিটিশ সাংবাদিক
ব্রিটিশ সংবাদপত্র সম্পাদক
ব্রিটিশ লেখক
দ্য ড্রাগন স্কুল, অক্সফোর্ডে শিক্ষিত ব্যক্তি
ব্রিটিশ জীবনীকার
ব্রিটিশ অ-কল্পকাহিনী লেখক
লন্ডনের লেখক
লক্ষীনারায়ণের পুকুর

লক্ষীনারায়ণের পুকুর বাংলাদেশের মাগুরার মহম্মদপুর উপজেলায় অবস্থিত সপ্তদশ শতাব্দীর একটি প্রাচীন পুকুর। যা মহম্মদপুরে রাজা সীতারাম রায়ের আমলের অন্যতম কীর্তি বলে মনে করা হয়।

পুকুরের বিশেষত্ব 
আকারের মাঝারি রকমের পুকুরটি উত্তর-দক্ষিণে লম্বা। পুকুরের চারদিকের পাড় একেবারে উপর থেকে পানির গভীরে তলা পর্যন্ত সান বাধানো মানে পাকা করা। এমন কি পুকুরের তলদেশও পাকা। পুকুরের তলদেশে সাত-আটটি কুয়ো দিয়ে পানি উঠে পুকুরটি জলে পূর্ণ থাকে। বাংলাদেশের যশোরের চাঁচড়ার রাজবাড়ি এলাকায় দুধ সাগর নামে আরও একটি পুকুরে এমন ইটের গাথুনি দিয়ে পাড় বাধাঁনো পুকুরের সন্ধান পাওয়া গেছে, তবে সেটি এ পুকুরের চেয়ে আকারে ছোট।  লক্ষীনারায়ণের পুকুরের সাথে এর মূল পার্থক্য হচ্ছে লক্ষীনারায়ণের পুকুরের পাড়ের প্রাচীর দুই ধাপে নির্মিত। যা এখনো শনাক্ত করা যায়। এ দুই ধাপের উপর এবং নিচ তলাতে ছিল অনেক কুলুঙ্গি। কুলুঙ্গিগুলো পরস্পর থেকে কয়েক হাত দূরে দূরে রয়েছে। রাজা সীতারামের আমলে এই কুলুঙ্গি গুলোতে প্রদীপ জ্বালানো হতো। আর গোটা পুকুরের জলে প্রতিবিম্ব তৈরি হয়ে এক নৈশর্গিক দৃশ্যের অবতারণা হত।

পুকুরের দুই দিকে দুইটি ইমারত ছিল যা এখন নিশ্চিহ্ন প্রায়। এর একটি হল, আট কোণাকার শিবমন্দির। অষ্টাদশ শতকের গোড়ার দিকে এই ইমারত নির্মিত বলে মনে করা হয়। যা দোতলা এবং এর ছাঁদ সমতল। পুকুরের অন্য পাড়ে রয়েছে একটি প্রাসাদের ধ্বংসাবশেষ যা সীতারামের প্রাসাদ বলে পরিচিত।

সীতারাম রায় 
সীতারাম রায় ছিলেন সপ্তদশ-অষ্টাদশ শতকের স্বাধীন রাজা। মাগুরার মোহাম্মদপুরে ছিল তার রাজধানী। যা ছিল পরিখা ঘেরা। সেই পরিখা স্থানীয়দের কাছে গড় নামে পরিচিত। সীতারাম রায়ের পিতা ছিলেন মুঘল আমলে মুর্শিদাবাদের নবাবের একজন পদস্থ কর্মচারী। সীতারাম মুর্শিদাবাদের নবাবের কাছ থেকে জমিদার ও পরে রাজা উপাধি লাভ করেন। সময়ের সাথে প্রতিপত্তি লাভের সাথে সাথে প্রবল ক্ষমতাধর হয়ে উঠলে নবাবকে রাজস্ব দেওয়া বন্ধ করে দেন।

নবাব মুর্শিদকুলি খান এতে রুষ্ট হন এবং ফৌজদার আবু তোরাবের নেতৃত্বে এক সেনাদল প্রেরণ করেন। সীতারামের বাহিনীর সাথে নবাব বাহিনীর যুদ্ধে বাংলার নবাবের বাহিনী হেরে যায় এওবং সেনানায়ক আবু তোরাব নিহত হন। ১৭১৪ খ্রিষ্টাব্দে বখ্‌শ আলী খাঁর নেতৃত্বে নবাবের এক শক্তিশালী বাহিনী আবারও যুদ্ধে প্রেরণ করলে সীতারাম রায় পরাজিত, বন্ধী এবং নিহত হন। এবং সীতারাম প্রতিষ্ঠিত স্বাধীন রাজ্যের সমাপ্তি ঘটে।

তথ্যসূত্র 

বাংলাদেশের পুরাকীর্তি
বাংলাদেশের জলাশয়
রাজা সীতারাম রায়
সঙ্গীতধর্মী চলচ্চিত্র

সঙ্গীতধর্মী চলচ্চিত্র চলচ্চিত্রের একটি ধরন যাতে চরিত্রগুলো কিছু গান গাওয়ার মাধ্যমে বর্ণনামূলক কাহিনীতে সংযুক্ত হয়। সঙ্গীতগুলো ব্যবহার করার মূল কারণ হয়ে থাকে কাহিনীকে উচ্চতর পর্যায়ে নিয়ে যাওয়া বা চিত্রের মধ্যকার চরিত্রগুলোকে সুসংহতরূপে গঠন করা। এই ধরনের মধ্যে আরেকটি উপ-ধরন আছে যার নাম সঙ্গীতধর্মী কমেডি। এতে সঙ্গীত, নৃত্য এবং সাধারণ গল্পকাহিনীর সাথে রঙ্গরস যুক্ত করা হয়। সঙ্গীতধর্মী চলচ্চিত্র হচ্ছে মূলত মঞ্চ সঙ্গীতের চলচ্চিত্ররূপ। চলচ্চিত্র এবং মঞ্চ সঙ্গীতের মধ্যে প্রধান পার্থক্য হচ্ছে চলচ্চিত্রে বিভিন্ন রকমের পটভূমি চিত্র উপস্থাপন করা হয় যা মঞ্চে উপস্থাপন করা আবাস্তব। তবুও সঙ্গীতধর্মী চলচ্চিত্রের মধ্যে মঞ্চ সঙ্গীতের কিছু উপাদান সক্রিয়ভাবে উপস্থিত থাকে। যেমন ,এ ধরনের চলচ্চিত্রে চরিত্রগুলো মাঝে মাঝেই সরাসরি ক্যামেরার দিকে তাকিয়ে কথা বলে, যেন তার সামনে কোন দর্শক আছে যাকে সে অভিনয় করে দেখাচ্ছে। এক্ষেত্রে চলচ্চিত্রের দর্শকও মঞের দর্শকের মত সরাসরি দর্শনের ভূমিকা পালন করে।

সঙ্গীতধর্মী চলচ্চিত্রের তালিকা 
 হীরক রাজার দেশে

চলচ্চিত্রের ধরন
সঙ্গীতধর্মী চলচ্চিত্র
অলৌকিক কল্পকাহিনী

অলীক কল্পকাহিনী বা ফ্যান্টাসি কল্পকাহিনীর একটি বর্গ বা শ্রেণী যা সম্পূর্ণভাবে কাল্পনিক কোনও জগতে ঘটে এবং এতে সাধারণত বাস্তবের সাথে মিল আছে এমন কোনও স্থান, ঘটনা বা লোকজনের উল্লেখ পাওয়া যায়না। অধিকাংশ অলীক কল্পকাহিনীতেই মূল আখ্যান, বিষয় বা সংস্থাপন হিসেবে জাদু বা অতিপ্রাকৃত উপাদান ব্যবহৃত হয়। এসবের জগতে অনেক কাল্পনিক প্রাণীও দেখা যায়। বিজ্ঞান বা ভৌতিক বিষয়গুলি এড়িয়ে যাবার কারণে একে সাধারণত কল্পবিজ্ঞান ও ভৌতিক সাহিত্য থেকে আলাদা করে দেখা হয়। তবে উপর্যুক্ত তিনটিই কল্পসাহিত্যের উপবর্গ হওয়ায় এদের মধ্যে মিলও প্রচুর।

জনপ্রিয় সংস্কৃতিতে অলীক কল্পকাহিনী ধারাটি প্রধানত মধ্যযুগীয় রূপবিশিষ্ট। অবশ্য ব্যাপক অর্থে, আগেকার দিনের পৌরাণিক কাহিনী ও কিংবদন্তির বহু লেখক, শিল্পী, চলচ্চিত্রনির্মাতা এবং সঙ্গীতশিল্পী থেকে শুরু করে এসময়ের অনেক জনপ্রিয় সৃষ্টিকর্মও অলীক কল্পকাহিনীর অন্তর্ভুক্ত।

অলীক কল্পকাহিনী নিয়ে বিভিন্ন ক্ষেত্রে গবেষণা করা হয়, যেমন ইংরেজি ও অন্যান্য ভাষা, সাংস্কৃতিক গবেষণা, তুলনামূলক সাহিত্য, ইতিহাস এবং মধ্যযুগীয় গবেষণা। এই ধারায় কাজ হয়েছে জ্বাটান টোডোরোভের কাঠামোগত "লিমিনাল স্পেস" তত্ত্ব থেকে মধ্যযুগতত্ত্ব এবং জনপ্রিয় সংস্কৃতির মধ্য সম্পর্ক বিবিধ বিস্তৃত ক্ষেত্রে।

ইতিহাস 
যদিও আধুনিককালের অলীক কল্পকাহিনী দুই শতাব্দীরও কম পুরনো, কিন্তু এর পূর্ববর্তী ধারার রয়েছে একটি বৃহৎ এবং ভিন্ন ইতিহাস। ধ্রুপদী পৌরাণীক কাহিনীগুলি অলীক কল্পকাহিনীতে পরিপূর্ণ এবং এদের মধ্যে সবচেয়ে বেশি পরিচিত (এবং সম্ভবত বর্তমান যুগের রূপকথার সঙ্গে অধিক মিল রয়েছে) হোমারের কাজগুলো। তার রচিত ওডিসি অলীক কল্পকাহিনীর সংজ্ঞাকে সমর্থন করে। প্লেটোর দর্শন অলীক কল্পকাহিনীতে ব্যাপক প্রভাব ফেলেছে। মধ্যযুগের উল্লেখযোগ্য অলীক কল্পকাহিনীগুলোর মধ্যে ছিল আরব্য রজনী। উইলিয়াম মরিস এবং জে. আর. আর. টলকিনের মতে মধ্য যুগের ইউরোপীয় সাগাগুলো পরবর্তী সময়ের অলীক কল্পকাহিনীতে ব্যাপক প্রভাব ফেলেছে।
 
ইংরেজি ভাষার সাহিত্যে ভিক্টোরীয় যুগে অলীক কল্পকাহিনীর নতুন ধারার সূচনা হয়; এ ব্যাপারে মেরি শেলি, উইলিয়াম মরিস এবং জর্জ ম্যাকডোনাল্ডের কাজ উল্লেখ্য।

তথ্যসূত্র

বহিঃসংযোগ 
 Science Fiction and Fantasy Writers of America website: SWFA.org
 SFFWorld - Interviews, reviews and forums
 Most Honored Fantasy Books at the Book Award Annals
 Realms of Fantasy Website: General Fantasy Content and Forums for Fantasy Enthusiasts and Writers
 Fantasy Fan: Fantasy Portal with news, stories, reviews, trivias and forum.
 Another Book Fantasy Books with Reviews Information about fantasy books based on user comments.
 The SF Page at Project Gutenberg of Australia

 
রূপকথা
ধারা অনুযায়ী সাহিত্য
কল্পকাহিনী
দূরকল্পকাহিনী

en:Fantasy
সিমি গারেওয়াল

সিমি গারেওয়াল (জন্ম: ১৭ অক্টোবর ১৯৪০) একজন ভারতীয় চলচ্চিত্র অভিনেত্রী। ভারতের একটি গারেওয়াল পরিবারে তার জন্ম। তার বাবা ছিলেন ব্রিটিশ ভারতীয় সেনাবাহিনীর একজন কর্মকর্তা। সে সূত্রে ইংল্যান্ডে অনেকদিন থেকেছেন। ইংরেজি ভাষায় কথা বলার ক্ষেত্রে বিশেষ দক্ষ হওয়ার কারণে তিনি ১৯৬২ সালে হিন্দি চলচ্চিত্র অভিনেতা ফিরোজ খানের বিপরীতে 'টারজান গোস টু ইন্ডিয়া' নামক ইংরেজি চলচ্চিত্রে অভিনয় করার সুযোগ পান। বাংলা চলচ্চিত্রের প্রখ্যাত পরিচালক সত্যজিৎ রায় তার 'অরণ্যের দিনরাত্রি' চলচ্চিত্রে সিমিকে দিয়ে এক আদিবাসী মেয়ের চরিত্রে অভিনয় করিয়েছিলেন।

পূর্ব জীবন
সিমি ১৯৪৪ সালের ১৭ অক্টোবর পাঞ্জাবের লুধিয়ানায় একটি গারেওয়াল জাট-শিখ পরিবারে জন্মগ্রহণ করেন। তার বাবার নাম ছিলো জে এস গারেওয়াল যিনি সেনাবাহিনীর একজন ব্রিগেডিয়ার ছিলেন। সিমি'র মাতার নাম ছিলো দর্শী যিনি হিন্দি চলচ্চিত্র পরিচালক যশ চোপড়ার স্ত্রী পামেলার পিতা মোহিন্দার সিংয়ের বোন ছিলেন। সিমি ইংল্যান্ডে বড় হন, এবং ওখানে তার বোন অমৃতার সঙ্গে নিউল্যান্ড হাউজ স্কুলে পড়েন।

কর্মজীবন

উঠতি বয়সে সিমি ইংল্যান্ড থেকে ভারতে চলে আসেন। তিনি টারজান গোস টু ইন্ডিয়া নামের একটি চলচ্চিত্রে কামারা চরিত্রে অভিনয় করার সুযোগ পেয়ে যান যেটি ১৯৬২ সালে মুক্তি পায়, চলচ্চিত্রটিতে ফিরোজ খান ছিলেন। তার ভালো অভিনয়ের কারণে তিনি আরো অনেক চলচ্চিত্রে কাজ করার প্রস্তাব পেয়ে যান। ষাট এবং সত্তরের দশকে তিনি মেহবুব খানের 'সন অব ইন্ডিয়া' (১৯৬২), রাজ খোসলার 'দো বাদান' (১৯৬৬), রাজ কাপুরের 'মেরা নাম জোকার' (১৯৭০), সত্যজিৎ রায়ের 'অরণ্যের দিনরাত্রি' (১৯৭০), মৃণাল সেনের 'পদাতিক' (১৯৭৩) চলচ্চিত্রে অভিনয় করে প্রশংসা কুড়ান।

১৯৭৩ সালে তার শশী কাপুরের সঙ্গে অভিনীত 'সিদ্ধার্থ' চলচ্চিত্র মুক্তি পায়, যেটিতে তিনি তার 'কমলা' নামক চরিত্রের জন্য নগ্ন হয়েছিলেন, ভারতের কেন্দ্রীয় চলচ্চিত্র অনুমোদন পর্ষদ নগ্ন দৃশ্য কেটে দিয়ে চলচ্চিত্রটিকে মুক্তি দিয়েছিলো। তার দুলাভাই যশ চোপড়া তাকে অমিতাভ বচ্চন, রাখী, শশী কাপুর, ঋষি কাপুর, ওয়াহিদা রেহমান এবং নীতু সিং অভিনীত চলচ্চিত্র 'কাভি কাভি' (১৯৭৬ সালে মুক্তিপ্রাপ্ত) তে শোভা কাপুর নামে একটি ছোটো চরিত্রে নেন, তার মামাতো বোন পামেলা ওটির গল্পও লিখেছিলেন, এছাড়া ঐ বছরই 'চলতে চলতে' নামের তার অভিনীত আরেকটি চলচ্চিত্র মুক্তি পায় যেটিতে তিনি এক প্রেমিক হারানো মানসিক রোগী গীতার চরিত্রে অভিনয় করেন।

প্রেম এবং যৌনতা
১৭ বছর বয়সে সিমি প্রথম এক ছেলের সাথে দৈহিক মিলন করেন এরপর বহু পুরুষের সঙ্গে তার প্রেম এবং যৌন-সম্পর্ক হয়েছে। আশির দশকের শুরু দিকে তিনি সালমান তাসীর নামের এক পাকিস্তানি শিল্পপতির ছেলের সাথে প্রেম এবং যৌন-সম্পর্ক গড়ে তোলেন।

১৯৭০ সালে সিমি রবি মোহন নামের এক ব্যবসায়ী প্রেম করে বিয়ে করেন, কিন্তু তা অল্প দিনের মধ্যেই ভেঙে যায়।

তথ্যসূত্র

বহিঃসংযোগ 
 সিমি গারেওয়াল: দ্য আইকন অব স্টাইল
 

ভারতীয় চলচ্চিত্র অভিনেত্রী
ভারতীয় চলচ্চিত্র পরিচালক
১৯৪৪-এ জন্ম
জীবিত ব্যক্তি
২০শ শতাব্দীর ভারতীয় অভিনেত্রী
পাঞ্জাবি ব্যক্তি
ভারতীয় শিখ
ভারতীয় টেলিভিশন উপস্থাপিকা
লুধিয়ানার অভিনেত্রী
ভারতীয় নারী চলচ্চিত্র পরিচালক
হিন্দি চলচ্চিত্র অভিনেত্রী
১৯৪৭-এ জন্ম
দিল্লির অভিনেত্রী